### Beslutning

Godkendt.

Afbud: Maja Nilsson, Stefan Knudsen

### Sagsfremstilling

## Resume og sagens baggrund

Sagen omhandler bevilling af tilskud til aktiviteter inden for Servicelovens § 18, som er støtte til frivillige sociale organisationer og foreninger. Indstillingsudvalget skal udarbejde en indstilling til bevilling af § 18-midlerne, der herefter skal godkendes af Økonomiudvalget og Kommunalbestyrelsen.

## Indstillinger

Sundheds- og Myndighedschefen indstiller, at

1. Indstillingsudvalget udarbejder en indstilling til fordeling af § 18-midlerne
2. at Økonomiudvalget og Kommunalbestyrelsen godkender [adresse] forslag til bevilling.

## Behandling

Indstillingsudvalget, Økonomiudvalget, Kommunalbestyrelsen.

## Sagsfremstilling

Ifølge Servicelovens §18 skal kommunalbestyrelsen årligt afsætte et beløb til støtte af frivilligt socialt arbejde. I 2024 er der afsat 2.347.320 kr. Der er 463.917 kr. i ubrugte og tilbagebetalte midler fra 2023. Det samlede beløb til fordeling i 2024 er derfor 2.811.237 kr.

Der er afsat særskilt §18-midler til aktiviteter på integrationsområdet. Integrationsudvalget udarbejder forslag til fordeling af disse midler, der forelægges Økonomiudvalget og Kommunalbestyrelsen i separat sag.

Der er indkommet 80 ansøgninger om tilskud i 2024 på i alt 3.925.312 kr. Skema med oversigt over ansøgningerne er vedhæftet som bilag til sagen sammen med kriterierne for tildeling af § 18-midler.

## Økonomiske konsekvenser

Ingen. Tilskud finansieres af de afsatte midler til § 18.

### Sagens forløb

16-11-2023 Indstillingsudvalget
Indstilling til fordeling er indført i skemaet, som lægges på sagen i opdateret udgave.

Afbud: Nicklas Jakobsen, Elsebeth Danielsen, Jonna Toft

13-12-2023 Økonomiudvalget
Anbefales.